runetrust/blame-folketinget-dk huggingface dataset:
Carolina Magdalene Maier (ALT), 2015-10-08:
Men regeringen lægger samtidig op til at skære i bl.a. støtte til sårbare familier, støtte til børn, der er pårørende til alvorligt syge forældre, selvmordsforebyggelse, rehabiliteringstilbud for parkinsonpatienter, tilskud til forældre med uhelbredeligt syge børn, og jeg kunne blive ved, altså en række parametre, som er enormt vigtige for, at vi får sikret en rigtig god forebyggelse, så vi ikke kommer derhen, hvor vi skal til at bruge rigtig mange penge på at behandle eller rydde op efter den manglende forebyggelse.
Johanne Schmidt-Nielsen (EL), 2011-12-15:
Så vil jeg gerne kommentere det her med, at Venstre står og taler om frihed, fordi jeg synes, at det er så pudsigt, at et parti, der kalder sig Danmarks liberale parti – og det er jo fuldstændig rigtigt, at man taler om de grundlæggende borgerlige frihedsrettigheder – har siddet 10 år ved magten og har afskaffet gruppeeksamen, fordi man tænkte: Vi ved bedst, hvordan elever og studerende skal gå til eksamen.
Kristian Jensen (V), 2001-10-25:
Min opfattelse, min erfaring er, at virksomhederne ikke bruger vækstfondsordningen, fordi den ikke er attraktiv nok, og at det forslag, den ordning, som vi kommer med fra forslagsstillernes side, netop vil gøre det så attraktivt, at det også vil være en ordning, der vil bruges.
Rune Lund (EL), 2006-03-22:
Nej, nej, vi har også en rapport fra Amnesty International, som siger, at alvorlige menneskerettighedskrænkelser bliver begået af dødspatruljer, hvoraf flere af dem, herunder den såkaldte Ulvebrigade, er tæt knyttet til det irakiske indenrigsministerium.
Morten Homann (SF), 2003-05-09:
Men jeg synes sådan set også, man er kommet til at undervurdere den konservative indflydelse i regeringen, for der er ikke nogen tvivl om, at det først og fremmest er De Konservatives fortjeneste, at der er kommet et forslag om skattelettelser. At skattelettelserne så ville have set noget anderledes ud, hvis det var De Konservative selv, som havde udformet dem, er så en anden snak, men i bund og grund er det De Konservatives fortjeneste, at der er kommet skattelettelser, og det er også dem, der har mest gavn af de skattelettelser.
Liselott Blixt (DF), 2010-11-10:
Det, jeg kan referere til, er mine samtaler med Psoriasisforeningen eller med patienter, der har psoriasisgigt, og som siden 1972 har været så heldige, at de har fået klimabehandling og på den måde har kunnet leve et liv uden de stærke smerter, man har som psoriasisgigtpatient.
Morten Homann (SF), 2006-04-27:
Det er i hvert fald det, der fremgår af skatteministerens lovforslag, nemlig at det her kommer til at koste de offentlige kasser omkring 40 mio. kr. Så det er vel berettiget at spørge: Hvad er det bedste, vi kan bruge de 40 mio. kr. på?
Inger Støjberg (V), 2010-11-17:
Når vi har indrettet sygedagpengereglerne, som vi har, hvor udgangspunktet er, at man modtager sygedagpenge i 1 år, er det i virkeligheden også for at give et meget kraftigt signal om, at en kommune er forpligtet til at hjælpe hver en borger, som er kommet på sygedagpenge, videre.
Ole Sohn (SF), 2002-03-13:
Hvis vi nu spørger meget konkret, hvis man nu forestiller sig, at samtlige kommuner i landet vil have en uændret skatteprocent bortset fra mønsterkommunen Farum, som skal hæve sin skat, så må der da kunne gives et svar på, om regeringen vil acceptere det, eller på, hvilke foranstaltninger der så skal sættes ind over for de øvrige kommuner.
Trine Bramsen (S), 2018-10-25:
Et andet vigtigt tiltag er, at Advokatnævnet i fremtiden vil have mulighed for betinget at frakende en advokat beskikkelsen, hvis den pågældende advokat har gjort sig skyldig i grove overtrædelser, og dermed sendes der altså et signal om, at der skal være god opførsel på det her område.
Christian H. Hansen (DF), 2004-12-16:
Det udelukker ikke, at vi sagtens også kan behandle de her kategori I- og kategori II-elementer, og det bortforklarer jo altså heller ikke – blot fordi man står her og taler om de her ting, for det er så fair nok – at det, De Konservative klart og tydeligt har meldt ud her i dag, er, at det er detailhandelen, som de henviser til, og som de bekymrer sig allermest om.
Charlotte Dyremose (KF), 2004-12-01:
Det handler naturligvis både om at sikre, at de afgifter, som burde tilkomme den danske stat, også tilkommer den danske stat, og det handler også om at sikre de arbejdspladser, som vi ellers taber til udlandet, hvis købet af f.eks. alkoholiske drikke foregår uden for Danmarks grænser.
Villy Søvndal (SF), 2007-05-31:
Vi kunne godt tænke os i SF, at mennesker, der har knoklet et helt liv, kunne se fremad, fremad med ro i sindet uden at skulle forsikre sig selv om, at de ikke behøvede at bekymre sig om deres alderdom, mødet med det offentlige, kunne være sikre på, at det ville bestå i tryghed, i omsorg, i respekt, i værdighed, når de ikke længere kunne klare det selv.
Karen Ellemann (V), 2009-05-13:
Jamen jeg er sådan set fuldstændig enig i, at kommunerne skal påtage sig de boligsociale opgaver, som de hver især står over for, men jeg mener altså bare stadig væk, at det er op til den pågældende kommunalbestyrelse selv at beslutte, hvordan man vil løse de her opgaver.
Joachim B. Olsen (LA), 2016-05-13:
Men jeg må sige, at fordi man vil reducere nogle af verdens højeste ydelser og lave reformer af kontanthjælpssystemet for at få folk ind på arbejdsmarkedet, fordi vi ved fra den virkelige verden, at det rent faktisk virker, så er det ikke et udtryk for, at man vil piske nogen.
Margrethe Vestager (RV), 2004-01-14:
Der vil jeg gerne sige, at jeg synes, vi har været ude for noget der ligner trylleri: Hurtighed og håndgreb, som skal få det til at se ud, som om denne regering, ja, nærmest ved hr. Flemming Olsens personlige indsats har bygget ældrebolig på ældrebolig på ældrebolig.
Victoria Velasquez (EL), 2020-05-28:
Jeg vil bare lige høre, om ministeren er enig i forhold til det med at få en garanti – nu står den der § 22 a, stk. 3, altså på første side, så det er altså ikke mere nørdet, vil jeg bare lige sige – men derudover også i forhold til den bekymring, som jeg deler med Dansk Folkeparti, hvis nu det er en så lille virksomhed, at man kan regne ud, hvem det er.
Victoria Velasquez (EL), 2025-03-28:
Når der er 10.000 flere, der ikke kommer til at blive en del af en arbejdsplads med danske kollegaer, hvor de får talt det danske sprog, men de bliver isoleret og de ikke lærer om rettigheder og rigtig mange andre ting, så synes jeg, det er et meget konkret og virkeligt problem, som vi står på tærskelen til.
Hans Christian Schmidt (V), 2015-10-21:
Nu vil jeg kun sige til hr. Rasmus Prehn, at jeg i den her lille diskussion, vi har haft, sådan set ikke har sagt noget om, om man ville investere eller ikke ville investere, men det er noget, hr. Rasmus Prehn har oplyst mig om her under debatten, altså at han kendte eksempler på nogle, der ville investere, og det svarede jeg så på.
Tom Behnke (KF), 2008-05-07:
Men det betyder jo så også, at i det øjeblik, hvor vores soldater står ved fronten og er i ildkamp med Taleban og nogle af vores allierede kommer flyvende, så skal vores soldater, fordi vi er politisk korrekte, altså sige: Nej tak, vi ønsker ikke hjælp i denne situation; vi vil hellere dø, for politisk korrekthed betyder mere end vores liv.
Karina Lorentzen (SF), 2008-03-11:
Bekymrer det ikke hr. Kim Andersen, at en eventuelt misbruger af oplysningerne faktisk ikke kan drages til ansvar efter dansk lovgivning, ligesom man heller ikke har nogen effektive midler til at forhindre masseudtræk af oplysninger fra motorkøretøjsregisteret, eftersom det opereres online?
Bodil Kornbek (KD), 2004-01-20:
Jeg finder det selvfølgelig ærgerligt, at man ikke vil bruge alle nødvendige redskaber til bekæmpelse af prostitution, men der var i hvert fald en klar vilje til fra partierne, at der måtte en social indsats til for dermed at kunne bekæmpe den prostitution, der stiger og stiger i forhold til børn og unge og ikke mindst i forhold til handel med kvinder.
Peter Christensen (V), 2015-10-20:
Mange lande uden for Norden bider f.eks. mærke i, at vi kan samarbejde tæt, på trods af at vi har meget forskellige sikkerhedspolitiske tilknytningsforhold til EU og NATO, og vi samarbejder på en pragmatisk og ubureaukratisk måde, uden at vi har store og dyre overbygninger og sekretariater.
Per Stig Møller (KF), 2006-01-26:
Den 15. juni 2005 tiltrådte Finansudvalget en bevilling på 250 mio. kr. til anden fase af den danske bistand til Irak i perioden 2005-2008, og i 2005 blev de første godt 60 mio. kr. sat i arbejde i form af nye aktiviteter.
Tina Petersen (DF), 2005-06-16:
: Dansk Folkepartis medlemmer af udvalget mener, det er påkrævet at gennemføre en landsM053S47324871subh.fm Page 4887 Tuesday, November 8, 2005 4:36 PM dækkende undersøgelse, der tager fat om en række centrale problemer, der vedrører den kommunale madordning.
Pernille Rosenkrantz-Theil (EL), 2004-05-05:
»Kan ministeren bekræfte, at der er mulighed for skattespekulation ved, at en rederikoncern først lader skibe eje af selskab ejet af et datterselskab uden for tonnagebeskatningen, hvor der gennemføres afskrivninger efter de normale regler og opnås en skattefordel, og rederiet derefter overtager dette selskab, så skibene bliver omfattet af tonnagebeskatningen?«
Benny Engelbrecht (S), 2014-12-02:
Hvis vi forestiller os det scenarie, at man tager de 2,5 pct., som ligger i det konkrete lovforslag, og ikke blot spreder dem ud til de 20 pct. af ejendommene, som betaler efter den aktuelle vurdering – altså de vurderinger, der potentielt vil kunne være fejlbehæftede – men også spreder dem ud til de resterende ca. 80 pct., som ikke betaler efter den aktuelle ejendomsvurdering, og som dermed heller ikke er i farezonen for at have en forkert vurdering, vil det være et ikke ubetydeligt merbeløb på ca. 2,6 mia. kr., som man skal ud at finde, efter tilbageløb af et beløb på, skal jeg skynde mig at sige, på ca. 1,9 mia. kr.
Hans Kristian Skibby (DF), 2021-05-11:
Men hvis man lige pludselig vil fordyre reklamerne i den form, de har i dag, og med den marginal, de har, ved omdeling, så bliver der så langt imellem postkasserne ved en Ja Tak-ordning, at det bliver alt, alt for dyrt at omdele ugeavisen – det er det, der hedder den samlede distributionsomkostning.
Gitte Lillelund Bech (V), 2002-05-14:
Måske som en kommentar til SF's ordførers ordførertale vil jeg også meget klart sige fra over for den form for anklager, som SF's ordfører kom med, mod de rådgivningsvirksomheder, som i øvrigt rådgiver Trafikministeriet og rådgiver Ørestadsselskabet.
Anne Valentina Berthelsen (SF), 2021-04-20:
Vi kan jo høre på Danske Regioner og på de høringer, som vi har haft afholdt, og som belyste problemet, at der er et vedligeholdelsesefterslæb på lokalbanerne, og at der derfor er god grund til det, hvis der er nogle regioner, der ikke synes, de har penge nok til at vedligeholde skinnerne på deres lokalbaner.
Jens Hald Madsen (V), 1999-11-23:
Men jeg mener altså også, at hvis modtagerlandene skal have ret til stille krav til os, skal vi også have ret til at stille krav til dem, for ellers er vi jo ikke sikre på, om den hjælp, vi giver, overhovedet har nogen konsekvenser. Jeg synes, det er meget forkert og meget underligt at sige, at jeg har været nedladende over for NGO'erne.
Lene Espersen (KF), 2007-04-25:
Derfor har man valgt at sige, at når det gælder konsekvenser, som er meget hyppigt forekommende – og det vil miljømæssige konsekvenser være, og det vil økonomiske konsekvenser også være – så er det rimeligt at indsætte en fast regel om, at der så skal redegøres for det.
Tom Behnke (FRI), 2000-02-10:
Vi er også enige i, at de ansatte på plejehjemmene bør have en mere konkret rolle at spille, når de opdager, at der sker svigt på plejehjemmene, omsorgssvigt over for de ældre, at de da skal have en pligt til simpelt hen at gøre noget ved det eller indberette det, således at forholdene kan blive ændret.
Poul Nyrup Rasmussen (S), 2002-05-21:
Jeg siger det ikke for at rejse nye, uforudsete problemer, men jeg må bare minde om, at selv efter 10 års hårdt tysk arbejde for genforeningen er forskellen mellem velstand pr. indbygger i det gamle Østtyskland og det gamle Vesttyskland stadig væk nogenlunde den samme.
Margrethe Vestager (RV), 2006-02-08:
Det, jeg synes er det meget, meget perspektivrige ved forslaget, er jo, at man får krav på også at få et 3-årigt forløb efter, og derfor vil jeg spørge ministeren, om han ikke synes, at det er ærgerligt, at man nu netop har mistet grebet om de tilbud, som den her gruppe faktisk har fået, i de amter, hvor man har været langt fremme med at udvikle tilbud under lov om specialundervisning for voksne.
Karen Hækkerup (S), 2012-08-20:
Det er meget komplekst, når man skal se det hele igennem, men det, der har været meningen med regeringens aftale, har været at skabe råderum til at kunne give eksempelvis en bedre velfærd, og det kan man med den aftale, der er lavet, for der kommer til at være flere penge at gøre godt med, og de penge har vi brug for i en tid, hvor pengene er små.
Pia Olsen Dyhr (SF), 2024-05-29:
Samtidig må man sige, at jeg synes, det er godt, vi har brugt nogle af pengene til nogle af de mennesker i vores samfund, der har allerfærrest penge, nogle af vores ældre, på en bedre ældrecheck, så de også, når vi nu har CO 2 -afgifter i vores samfund og priserne bliver højere, har mulighed for f.eks. at tage en flyrejse med deres børnebørn.
Jeppe Bruus (S), 2021-04-09:
Det arbejde er i gang, og som bekendt har justitsministeren sagt, at man vil fremsætte et lovforslag i den kommende samling, og det gør altså, at vi lægger op til at udskyde revisionen for tiende gang og måske forhåbentlig også for sidste gang, fordi vi så kan komme i mål med at få en ny lovgivning.
Morten Messerschmidt (DF), 2020-05-14:
Det kunne være, at man nu ser muligheden for virkelig at få den store snabel ned i velfærdsydelserne – ikke bare ved lige at have et lille job ved siden af, og så kan de der børn, om det nu er 7, 8 eller 11, man har derhjemme, alle sammen få offentligt finansieret skole og børnepenge, og hvad ved jeg.
Kirsten Normann Andersen (SF), 2024-11-21:
For jeg er sådan set enig med ordføreren i, at der er rigtig mange ærgerlige beretninger fra ældreplejen rundtomkring, men de her eksempler har jo været der på trods af de mange, altså virkelig mange, forskellige tilsyn, som også overlapper hinanden, og som i øvrigt heller ikke taler sammen.
Thorkild Simonsen (S), 1999-04-23:
ikke, det er behageligt flere gange at skulle høre fra både Dansk Folkeparti og Fremskridtspartiet, at man kan sætte lighedstegn mellem de 1.500, der har det dårligt, og som vi tager herop, og de 60.000, som vi giver mulighed for overnatning i telte dernede.
Helge Adam Møller (KF), 2009-11-26:
Derfor synes jeg, det er godt, og det er rigtigt, at Danmark er med i den lange række af lande, der siger, at det her er et våben, der forårsager unødig, menneskelig lidelse – som også den socialdemokratiske ordfører fremhævede – for meget ofte helt uskyldige civile, mænd, kvinder og børn.
Tom Behnke (KF), 2001-04-03:
Da vi indleverede forespørgselsdebatten, havde vi desværre ikke regeringspartierne med som forespørgere, men vi kan jo i dag med glæde konstatere, at vi har fået regeringspartierne med som forslagsstillere på forslaget til vedtagelse, og at vi nu senere enstemmigt kan vedtage forslaget til vedtagelse. Det er vi glade for.
Peter Hummelgaard (S), 2024-11-27:
Derudover – jeg ved, det er noget, jeg har mindet hr. Mikkel Bjørn om mange gange – er der, siden Socialdemokratiet overtog regeringsansvaret i 2019, blevet udsendt flere i en udvisningsposition, end der blev, dengang Dansk Folkeparti sidst havde nævneværdig indflydelse på en regering, nemlig mellem 2015 og 2019.
Thomas Adelskov (S), 2004-12-07:
Det, vi har hørt fra regeringen i dag, er, at man agter at fortsætte den linje, man fra starten har lagt med brugerbetaling og besparelser og nu stadig væk har tænkt sig bare at trække på skuldrene og se på, at der her efter 1. januar vil være en masse unge mennesker, som står uden reel mulighed for at afslutte en fuld kompetencegivende erhvervsuddannelse.
Magnus Heunicke (S), 2024-03-13:
Det bliver nu pålagt kommunerne at lave konkrete påbud, altså forbud, mod sprøjtning, og hvis lovforslaget bliver vedtaget her i Folketinget, hvad jeg arbejder på at det gør, så vil det ske i det her forår, før sommeren, og så vil loven træde i kraft den 1. juli i år.
Inger Støjberg (V), 2007-11-29:
Ja, det kunne man på Herlev sygehus, og ja, man fik mere kvalitetstid til børnene i Kastaniebakken i Birkerød, og Vejle Sygehus er et glimrende eksempel. Der findes så mange gode eksempler rundtomkring i Danmark, som vi på Christiansborg, heller ikke hr. Frank Aaen, vil kunne sidde herinde i mørke forhandlingslokaler og kunne finde frem til.
Peter Christensen (V), 2005-10-06:
Men det siger simpelt hen ikke noget, for hvis man har opfattelsen af, at 1990'erne var en meget fredsommelig periode for skatteyderne, skal jeg hilse og sige, at sådan er der mange der ikke har følt det, for der blev i hvert fald virkelig gået til den på boligskatteområdet.
Søren Krarup (DF), 2010-03-04:
Og når jeg nu hører, at han fortæller mig, at jeg kæmper for menneskerettighederne, jeg, der i adskillige bøger har søgt principielt at gøre op med hele menneskerettighedsdyrkelsen, fordi jeg i stedet taler om frihedsrettigheder, så kan jeg kun ryste på hovedet og sige, at uvidenheden og forvirringen er grænseløs, og jeg kan fristes til at mindes, at det sted, hvor menneskerettigheder er blevet mest dyrket, var i Stalins grundlov fra 1936.
Else Theill Sørensen (KF), 2003-10-22:
Jeg vil sige til hr. Kamal Qureshi, at min fantasi rækker ikke helt til at svare på alle de konstruerede eksempler, hr. Kamal Qureshi til enhver tid kan komme med, og som er konstrueret ud fra en bagtanke om, at jeg nok tænker på en bestemt måde.
Katrine Robsøe (RV), 2024-02-23:
Jeg er helt med på, at det her også samtidig har nogle konsekvenser og lægger nogle meget direkte og indirekte byrder på dansk erhvervsliv, og derfor vil vi i Radikale Venstre også rigtig gerne fortsætte dialogen med ministeren og det arbejde, som vi allerede har i gang i et underudvalg i Erhvervsudvalget, nemlig i forhold til byrder og regelforenkling for dansk erhvervsliv.
Peter Skaarup (DF), 2004-11-10:
For vi kan se, som nævnt i de undersøgelser, der har været i Tyskland, at der er det meget alvorlige sager, og der inddrages også andre lande i problematikkerne, og tilsyneladende fortæller man andre lande om, hvad det er, der er gået galt, så de kan være advaret mod den svindel, der har fundet sted.
Preben Rudiengaard (V), 2008-01-10:
Vil hr. Per Clausen så ikke bekræfte over for mig, at det udvidede frie sygehusvalg jo i bund og grund er en forsikring også for kontanthjælpsmodtageren og pensionisten, så de er helt sikre på, at hvis de får en sygdom, der skal behandles, kan de blive behandlet inden for en måned, og at der således er fri og lige adgang?
Astrid Krag (SF), 2011-03-29:
I bemærkningerne redegøres der jo fint for, at prisen bliver dækket af gebyrerne, så det burde være en smal sag, og derfor ville det da være rigtig rart, om ministeren allerede kunne gøre det i dag, ellers skal vi nok også stille spørgsmål, så vi kan få det med i behandlingen af lovforslaget.
Frank Jensen (S), 2000-02-08:
Det forstår jeg godt, og der er vel nogle, der sådan agitatorisk vil påstå, at det kan være en risiko, men agitatorisk, for når jeg spørger landmænd, der har erfaring ude i staldene med det her, så vil de sige, at det vil man aldrig gøre, af hensyn til temperaturen osv. Så jeg tror, vil jeg sige til hr. Mejdahl, at Venstre i den her sag ikke har kigget så meget på den ekspertise, som der jo er i Venstre, når det drejer sig om landbrug, og heller ikke i dette tilfælde lyttet til eksperterne i Landbrugsraadet, som har siddet med i udvalgsarbejdet.
Trine Pertou Mach (EL), 2024-12-18:
Kunne man forestille sig, at man også i dialogen har en diskussion om deres evne til at holde sikkerheden i hævd, og at man dermed også til Tyrkiet siger: I skal holde jer væk; vi har et andet spor, vi forfølger den sikkerhed på? – hvis man skal anerkende påstanden om, at det er tyrkiske sikkerhedsinteresser, der gør sig gældende.
Karl H. Bornhøft (SF), 2010-11-17:
Der ønskede et flertal så på det tidspunkt i første omgang at finde ud af, om man havde sådan noget i forvejen, og derfor kan jeg nu sige det, jeg sagde på Folketingets talerstol dengang, nemlig at Cochrane Centeret naturligvis ikke vil finde noget nyt, for der er ikke noget nyt at finde, og det er derfor, jeg foreslår en videnskabelig undersøgelse.
Per Clausen (EL), 2006-06-02:
Det er vel også derfor, at forligspartierne, når det kommer til stykket, ikke er særlig bekymret for, at det at satse på nogle statslige test, som også skal sendes ind til ministeriet, sådan at man kan følge med i, om tingene udvikler sig i den rigtige retning, kan skævvride undervisningen.
Hans-Pavia Rosing (S), 1999-10-07:
Så lad mig slutte af denne gang med at forsikre Tinget og dermed den danske befolkning om, at det grønlandske hjemmestyre og den grønlandske befolkning glæder sig til at træde ind i det næste årtusind med den vision, at vi gennem en folkelig dialog kan fremme det voksende ønske om en for Grønland bæredygtig selvstændighed med vore bilaterale og internationale livliner i behold.
Benedikte Kiær (KF), 2013-01-10:
Vi mener faktisk, at der er nogle brancher, der er meget følsomme over for de omkostninger, de har i øjeblikket, og det går simpelt hen ikke, hvis de får øget deres omkostninger, for det er nogle brancher, der er så følsomme, at der vil kunne ryge nogle arbejdspladser ud af landet.
Morten Homann (SF), 2002-02-26:
Jeg vil sige, at forslaget illustrerer meget godt det uheldige ved skattestoppet, og det illustrerer også meget godt, hvorfor der er forskel på, om man støtter regeringen, som vil skabe mere ulighed i befolkningen, eller om man støtter bl.a. SF, som vil give folk med mellemindkomster og lave indkomster nogle flere valgmuligheder, også når de skal skaffe sig en bolig.
Lars Barfoed (KF), 2003-01-31:
Ferieloven giver lønmodtagerne ret til feriegodtgørelse, når ferien skal holdes, eller til ferie med løn og ikke andet, så her er der tale om et indgreb i ferieoverenskomsterne, som jo i sig selv er en balance mellem to parter, hvor arbejdsgiverne har fået den mulighed, at de kan beholde pengene på deres egen konto og få forrentningen mod at indgå disse feriekortoverenskomster.
Ole Sohn (SF), 2003-12-12:
Til fru Charlotte Dyremose: Jeg vil ikke afvise, at man tidligere i historien kunne finde forslag fra SF, som ikke har været fuldt finansierede, men det er mange år siden - nu skal man jo passe på med at sige noget helt krystalklart, det kan jo være, at man kan falde over et komma. Vi kan være uenige om finansieringen, men vore forslag er finansierede.
Poul Nyrup Rasmussen (S), 2001-05-09:
Det skal foregå værdigt, men det er til syvende og sidst også det færøske landsstyre, Lagtinget, det færøske folk selv, der vælger, hvilken retning man ønsker i fremtiden mellem Færøerne og Danmark, og det er det, hele regeringens forhandlingsgrundlag er tilrettelagt ud fra, vil jeg sige til hr. Jann Sjursen.
Louise Schack Elholm (V), 2017-12-07:
Vi skal gøre det ved at sikre, at flere og flere lever op til de gennemsigtighedsregler, som vi prøver at sætte internationale standarder for, og her mener jeg, at det er vigtigt med den sortliste, som EU har fået lavet, over 17 lande, der ikke lever op til de kriterier, som giver noget mere gennemsigtighed på skatteområdet.
Karsten Lauritzen (V), 2021-04-28:
Men hvis man ikke vil det, og det gør jeg mig trods alt ikke forhåbninger om sker her i salen i dag i spørgetiden, selv om jeg godt kunne tænke mig det og ikke forstår regeringens position sammen med et flertal af partiers position i den her sag, så vil jeg godt gentage spørgsmålet: Regeringen planlægger at afsætte 600 mio. kr.